**แบบรายงานการตรวจราชการระดับจังหวัด ปีงบประมาณ พ.ศ.2562**

**คณะที่ 1**

**การส่งเสริมสุขภาพ ป้องกันโรคและการจัดการสุขภาพ**

**จังหวัดเพชรบูรณ์**

**1.ประเด็นการตรวจราชการ**

**ระดับความสำเร็จของจังหวัดในการพัฒนา**ศูนย์ปฏิบัติการภาวะฉุกเฉิน (EOC) และทีมตระหนักรู้สถานการณ์ (SAT) ที่สามารถปฏิบัติงานได้จริง

**เป้าหมาย**

|  |  |
| --- | --- |
| **ขั้นตอน** | **รายละเอียดการดำเนินงาน** |
| 1 | ผู้บริหารและหัวหน้ากลุ่มภารกิจในระบบบัญชาการเหตุการณ์ระดับจังหวัดทุกคนผ่านการอบรมหลักสูตรระบบบัญชาการเหตุการณ์ภาวะฉุกเฉินทางสาธารณสุข ( ICS สำหรับผู้บริหาร ) |
| 2 | ทีมตระหนักรู้สถานการณ์ (SAT) จังหวัดสามารถเฝ้าระวัง ตรวจจับและประเมินสถานการณ์การเกิดโรคและภัยสุขภาพในพื้นที่ได้ |
| 3 | วิเคราะห์ระดับความเสี่ยงสำคัญของโรคและภัยสุขภาพระดับจังหวัด พร้อมจัดทำรายการทรัพยากรที่สำคัญจำเป็นที่ต้องใช้เพื่อรับมือโรคและภัยสุขภาพสำคัญเหล่านั้น  |
| 4 | จัดทำรายชื่ออัตรากำลังคน (Surge capacity plan) ของหน่วยงานในระดับ จังหวัด เพื่อเข้าร่วมสนับสนุนหรือ ปฏิบัติงานในศูนย์ปฏิบัติการภาวะ ฉุกเฉินด้านสาธารณสุข ตามระดับ ความรุนแรงของโรคและภัยสุขภาพที่ กรมควบคุมโรคกำหนดไว (4 ระดับ) |
| 5 | นำระบบการบัญชาการเหตุการณ ภาวะฉุกเฉินทางสาธารณสุข (ICS) มา ใช้จริงอย่างน้อย 1 ครั้ง (กรณีไมมี เหตุการณภาวะฉุกเฉินทางสาธารณสุข เกิดขึ้น ตองกำหนดการซ้อมแผน ซึ่ง อาจเป็นการซ้อมอภิปรายบนโตะ หรือ ฝึกปฏิบัติจริงตามผลการวิเคราะห์ ความเสี่ยงด้านโรค/ภัยสุขภาพ ของ หน่วยงาน)  |

**สถานการณ์/ความเป็นมา**

ปีงบประมาณ 2561 จังหวัดเพชรบูรณ์ได้ดำเนินการในการจัดตั้งศูนย์ปฏิบัติการตอบโต้ภาวะฉุกเฉินทางด้านสาธารณสุข (Emergency Operation Center : EOC) และระบบบัญชาการเหตุการณ์ (Incidence Command System : ICS) ในการตอบโต้ภาวะฉุกเฉินทางการแพทย์ละสาธารณสุข ได้แก่ โรคติดเชื้อไวรัสซิก้า ในเขตอำเภอชนแดน และอำเภอศรีเทพพบผู้ป่วยอำเภอละ 1 คน ไม่มีรายงานผู้เสียชีวิต โดยใช้ผังบัญชาการเหตุการณ์ของกระทรวงสาธารณสุข และระบบบัญชาการเหตุการณ์ (Incidence Command System : ICS) ในการตอบโต้ภาวะฉุกเฉินทางการแพทย์และสาธารณสุข ที่อำเภอหนองไผ่ อำเภอบึงสามพัน เมืองเพชรบูรณ์ ในการควบคุมโรคไข้เลือดออก ทั้งนี้สำนักงานสาธารณสุขจังหวัดเพชรบูรณ์ได้จัดตั้งศูนย์ตอบโต้ภาวะฉุกเฉินทางการแพทย์และสาธารณสุข ในกรณีการระบาดของโรคไข้เลือดออก ตามการสั่งการจากกระทรวงสาธารณสุขโดยมีพื้นที่การระบาดของโรคไข้เลือดออกมากกว่า 25 เปอร์เซ็นต์ คือมี 3 อำเภอ จาก 11 อำเภอ และในปีงบประมาณ 2562 เมื่อวันที่ 19 ธันวาคม 2561 ได้ดำเนินการจัดตั้งศูนย์ปฏิบัติการตอบโต้ภาวะฉุกเฉินทางด้านสาธารณสุข (Emergency Operation Center : EOC) ณ วัดบึงศรีเทพรัตนาราม อำเภอศรีเทพ จังหวัดเพชรบูรณ์ ทั้งนี้การดำเนินการของจัดตั้งศูนย์ปฏิบัติการตอบโต้ภาวะฉุกเฉินทางด้านสาธารณสุข (Emergency Operation Center : EOC) และระบบบัญชาการเหตุการณ์ (Incidence Command System : ICS) ของจังหวัดเพชรบูรณ์ได้มีการดำเนินการทบทวนคำสั่งคณะกรรมการตามระบบบัญชาการเหตุการณ์ภาวะฉุกเฉินทางสาธารณสุขสำหรับทุกโรคและภัยสุขภาพและศูนย์ปฏิบัติการภาวะฉุกเฉินทางสาธารณสุขขึ้น โดยจัดทำโครงสร้างระบบบัญชาการเหตุการณ์ฉุกเฉินทางสาธารณสุข รองรับศูนย์ปฏิบัติการภาวะฉุกเฉิน (EOC) และจัดทีมตระหนักรู้สถานการณ์ (SAT) ระดับจังหวัดตามคำสั่งแต่งตั้งคณะกรรมการตามระบบบัญชาการเหตุการณ์ภาวะฉุกเฉินทางสาธารณสุขสำหรับทุกโรคและภัยสุขภาพและศูนย์ปฏิบัติการภาวะฉุกเฉินทางสาธารณสุข (Emergency Operation Center : EOC) สำนักงานสาธารณสุขจังหวัดเพชรบูรณ์ จากคำสั่งที่ 169/2560 ลงวันที่ 22 ธันวาคม พ.ศ.2560 เป็นจากคำสั่งที่ 11/2562 ลงวันที่ 23 มกราคม 2562 และคำสั่งให้บุคลากรสำนักงานสาธารณสุขจังหวัดเพชรบูรณ์ปฏิบัติหน้าที่ทีมตระหนักรู้สถานการณ์ คำสั่งที่ 12/2562 ลงวันที่ 23 มกราคม 2562 เพื่อให้สอดคล้องกับความเหมาะสมของบุคลากร พร้อมให้ทุกอำเภอมีการจัดทำคำสั่งคณะกรรมการตามระบบบัญชาการเหตุการณ์ภาวะฉุกเฉินทางสาธารณสุขสำหรับทุกโรคและภัยสุขภาพและศูนย์ปฏิบัติการภาวะฉุกเฉินทางสาธารณสุขขึ้น และให้มีการจัดทำแผนและมีการฝึกซ้อมแผนตอบโต้ เพื่อให้มีการเตรียมพร้อมรับสาธารณภัยด้านสุขภาพทุกโรคและตอบโต้สาธารณภัยและภัยสุขภาพ อย่างเป็นระบบ มีเอกภาพ เป็นไปในทิศทางเดียวกัน รวมทั้งประสานการปฏิบัติงานระหว่างหน่วยงานที่เกี่ยวข้อง ให้มีประสิทธิภาพและประสิทธิผล

**ผลการดำเนินงาน**

|  |  |  |
| --- | --- | --- |
| **ขั้นตอน** | **รายละเอียดการดำเนินงาน** | **ผลการดำเนินงาน** |
| 1 | ผู้บริหารและหัวหน้ากลุ่มภารกิจในระบบบัญชาการเหตุการณ์ระดับจังหวัดทุกคนผ่านการอบรมหลักสูตรระบบบัญชาการเหตุการณ์ภาวะฉุกเฉินทางสาธารณสุข ( ICS สำหรับผู้บริหาร ) | ปีงบประมาณ 2561- นายแพทย์สาธารณสุขจังหวัดเพชรบูรณ์และรองนายแพทย์สาธารณสุขจังหวัดเพชรบูรณ์ด้านเวชกรรมป้องกัน ผ่านการอบรมจัดการภาวะฉุกเฉินทางสาธารณสุข ผ่านการฝึกอบรม ICS สำหรับผู้บริหาร (จำนวน 9 ชั่วโมง จัดโดยกรมควบคุมโรคปีงบประมาณ 2562-รองนายแพทย์สาธารณสุขจังหวัดเพชรบูรณ์ด้านส่งเสริมพัฒนา ผ่านการอบรมจัดการภาวะฉุกเฉินทางสาธารณสุข ผ่านการฝึกอบรม ICS สำหรับผู้บริหาร (จำนวน 9 ชั่วโมง จัดโดยกรมควบคุมโรค เมื่อ 16-17 มกราคม 2562 |
| 2 | ทีมตระหนักรู้สถานการณ์ (SAT) จังหวัดสามารถเฝ้าระวัง ตรวจจับและประเมินสถานการณ์การเกิดโรคและภัยสุขภาพในพื้นที่ได้ | - จังหวัดเพชรบูรณ์ได้จัดตั้งทีมตระหนักรู้สถานการณ์ (SAT) โดยมีการจัดทำตารางปฏิบัติงานของทีมตระหนักรู้สถานการณ์ (SAT) ทั้งในกรณีภาวะปกติและภาวะฉุกเฉินตามคำสั่งให้บุคลากรสำนักงานสาธารณสุขจังหวัดเพชรบูรณ์ปฏิบัติหน้าที่ทีมตระหนักรู้สถานการณ์ คำสั่งที่ 12/2562 ลงวันที่ 23 มกราคม 2562 และมีการเฝ้าระวังตรวจจับประเมินสถานการณ์การเกิดโรคและภัยสุขภาพในพื้นที่ พร้อมนี้ทีมตระหนักรู้สถานการณ์ (SAT) กรณีอุบัติเหตุหมู่และการบาดเจ็บ มีการรายงานสานการณ์ในช่วง 7 วันอันตรายในช่วงเทศกาลปีใหม่ 2562 มีการรายงานตรวจสอบข่าวการเกิดโรคและภัยที่ผิดปกติประจำสัปดาห์ และเขียน Spot Report รายงานต่อผูบังคับบัญชา  |
| 3 | วิเคราะห์ระดับความเสี่ยงสำคัญของโรคและภัยสุขภาพระดับจังหวัด พร้อมจัดทำรายการทรัพยากรที่สำคัญจำเป็นที่ต้องใช้เพื่อรับมือโรคและภัยสุขภาพสำคัญเหล่านั้น  | - มีการวิเคราะห์ความเสี่ยงในการเกิดภาวะฉุกเฉินทางสาธารณสุข ที่สำคัญจำนวน 6 โรคและภัย ได้แก่ 1) โรคพิษสุนัขบ้า 2) วัณโรค 3) โรคไข้หวัดนก4) อุบัติเหตุหมู่5) อุทกภัย ดินโคลนถล่ม6) โรคติดเชื้อไวรัสซิกา |
| 4 | จัดทำรายชื่ออัตรากำลังคน (Surge capacity plan) ของหน่วยงานในระดับ จังหวัด เพื่อเข้าร่วมสนับสนุนหรือ ปฏิบัติงานในศูนย์ปฏิบัติการภาวะ ฉุกเฉินด้านสาธารณสุข ตามระดับ ความรุนแรงของโรคและภัยสุขภาพที่ กรมควบคุมโรคกำหนดไว (4 ระดับ) | - จังหวัดเพชรบูรณ์ได้จัดทำรายชื่อกำลังคนเพื่อปฏิบัติงานในเหตุการณ์ในภาวะฉุกเฉินตามคำสั่งที่ 11/2562 ลงวันที่ 23 มกราคม 2562 เพื่อสนับสนุนหรือปฏิบัติการภาวะฉุกเฉิน (EOC) |
| 5 | นำระบบการบัญชาการเหตุการณ ภาวะฉุกเฉินทางสาธารณสุข (ICS) มา ใช้จริงอย่างน้อย 1 ครั้ง (กรณีไมมี เหตุการณภาวะฉุกเฉินทางสาธารณสุข เกิดขึ้น ตองกำหนดการซ้อมแผน ซึ่ง อาจเป็นการซ้อมอภิปรายบนโตะ หรือ ฝึกปฏิบัติจริงตามผลการวิเคราะห์ ความเสี่ยงด้านโรค/ภัยสุขภาพ ของ หน่วยงาน)  | - จังหวัดเพชรบูรณ์ได้จัดตั้งศูนย์ปฏิบัติการตอบโต้ภาวะฉุกเฉินทางด้านสาธารณสุข (Emergency Operation Center : EOC) และระบบบัญชาการเหตุการณ์ (Incidence Command System : ICS) ในการตอบโต้ภาวะฉุกเฉินทางการแพทย์และสาธารณสุข และได้ดำเนินการดังนี้1.จัดทำผังโครงสร้าง ICS2.จัดทำ IAP โรคที่เป็นปัญหาในพื้นที่3.มีแผนฝึกซ้อมแผนในภาวะฉุกเฉินทางด้านสาธารณสุข โดยฝึกซ้อมในกรณี เกิดอัคคีภัย 4.มีความพร้อมในการ Activate EOC เมื่อเกิดเหตุการณ์ฉุกเฉิน |

**ปัจจัยสู่ความสำเร็จ**

1.มีความพร้อมในด้านการดำเนินการตามโครงสร้างของการบัญชาการตอบโต้ภาวะฉุกเฉินทางด้านการแพทย์และสาธารณสุข

 2.ทุกพื้นที่ในจังหวัดเพชรบูรณ์ มีทีมตระหนักรู้สถานการณ์ *พร้อมยกระดับในการเผชิญเหตุการณ์*

 3*.จัดทำแผนเผชิญเหตุ ทำให้มีรูปแบบที่ชัดเจน ส่งผลให้การดำเนินงานได้ทันเหตุการณ์*

*4.*จัดให้มีการดำเนินการซ้อมแผนตอบโต้ภาวะฉุกเฉินด้านการแพทย์และสาธารณสุข ระดับจังหวัด
ระดับอำเภอ เพื่อทบทวนและฝึกปฏิบัติซ้อมแผนขึ้นทุกปี

**แนวทางการพัฒนาในปีงบประมาณ พ.ศ. 2562**

1.ประชุมปฏิบัติการฝึกซ้อมความปลอดภัยด้านอัคคีภัยภายในสำนักงานสาธารณสุขจังหวัดเพชรบูรณ์กลุ่มเป้าหมายบุคลากรสาธารณสุขภายในสำนักงานสาธารณสุขจังหวัดเพชรบูรณ์

 2.อบรมเชิงปฏิบัติการสื่อสารความเสี่ยงโรคและภัยสุขภาพในภาวะวิกฤติ บุคลากรสาธารณสุขในจังหวัดเพชรบูรณ์

 3.เตรียมความพร้อมรับสถานการณ์ด้านสาธารณภัยและภัยสุขภาพ

 1.ผู้รายงาน นายอดิศร วรฉายสมบัติ

 ตำแหน่ง นักวิชาการสาธารณสุขชำนาญการ

 โทร 089-8567045

 2.ผู้รายงาน นายประจวบ เอี่ยมป้อ

 ตำแหน่ง นักวิชาการสาธารณสุขชำนาญการ

 โทร 087-3102353

 วัน/เดือน/ปี 28 มิถุนายน 2561

| **รายละเอียดการดำเนินงาน**  | **ผลการดำเนินงาน** |
| --- | --- |
| 1. ผู้บัญชาการและรองผู้บัญชาการเหตุการณ์ฉุกเฉินทางสาธารณสุข ตามโครงสร้างศูนย์ปฏิบัติการภาวะฉุกเฉิน (EOC) ระดับจังหวัด ได้รับการอบรมหลักสูตร ICS สำหรับผู้บริหาร (รอบ 3 เดือน) | ผู้บัญชาการเหตุการณ์ฉุกเฉินผ่านการอบรมจำนวน 1 ท่าน ในวันที่ 19 ธันวาคม 2560 (นายแพทย์สาธารณสุขจังหวัดมหาสารคาม) |
| 2. จัดทีมปฏิบัติการระดับจังหวัดในส่วนภารกิจปฏิบัติการ (Operation Section) เพื่อปฏิบัติการในภาวะปกติ และภาวะฉุกเฉินทางสาธารณสุข (รอบ 6 เดือน) | มีการจัดทีมปฏิบัติการระดับจังหวัดในส่วนภารกิจปฏิบัติการ (Operation Section) เพื่อปฏิบัติการในภาวะปกติ และภาวะฉุกเฉินทางสาธารณสุข |
| 3. จัดทีมตระหนักรู้สถานการณ์ (SAT) ระดับจังหวัดเพื่อเฝ้าระวัง ตรวจจับ และประเมินสถานการณ์การเกิดโรคและภัยสุขภาพ (รอบ 6 เดือน) | มีการจัดเวรจัดเวร SAT ภาวะปกติ/ภาวะฉุกเฉินประจำเดือน ซึ่งทีม SAT ได้มีการดำเนินการดังนี้ 1) ทีมตระหนักรู้สถานการณ์ (SAT) กรณีโรคติดต่อเฝ้าระวัง ตรวจจับ ประเมินสถานการณ์ และรายงานเหตุการณ์ในภาวะปกติ (ภาวะฉุกเฉิน) ทุกเดือน  2) ทีมตระหนักรู้สถานการณ์ (SAT) กรณีอุบัติเหตุหมู่และการบาดเจ็บ มีการรายงานสานการณ์ในช่วง 7 วันอันตรายในช่วงเทศกาลปีใหม่ 2561 |
| 4. วิเคราะห์ระดับความเสี่ยงสำคัญของโรคและภัยสุขภาพระดับจังหวัด (รอบ 9 เดือน) | มีการวิเคราะห์ความเสี่ยงในการเกิดภาวะฉุกเฉินทางสาธารณสุข ที่สำคัญจำนวน 6 โรคและภัย ได้แก่ 1) โรคพิษสุนัขบ้า 2) อุบัติเหตุหมู่ 3) โรคติดต่อระบบทางเดินหายใจตะวันออกกลาง มีผลการประเมินความเสี่ยงอยู่ในระดับสูงมาก (Very High Risk: VH) 4) สารเคมีรั่วไหล 5)วาตภัย และ 6) อุทกภัย มีผลการประเมินความเสี่ยง อยู่ในระดับสูง (High Risk: H)  |
| 5. ศูนย์ปฏิบัติการภาวะฉุกเฉิน (EOC) ระดับจังหวัด มีการซ้อมแผน หรือมีการยกระดับเปิดปฏิบัติการภาวะฉุกเฉินทางสาธารณสุขในพื้นที่ (รอบ 12 เดือน) | จากผลการวิเคราะห์ความเสี่ยงในการเกิดภาวะฉุกเฉินทางสาธารณสุขที่สำคัญ คณะกรรมการวิเคราะห์ความเสี่ยงโรคและภัยสุขภาพมีมติให้มีการฝึกซ้อมแผนตอบโต้ภาวะฉุกเฉินกรณีสารเคมีรั่วไหล (แอมโมเนีย) ด้วยเหตุผล ดังนี้1. การดำเนินการป้องกันควบคุมโรคพิษสุนัขบ้าในบทบาทหน้าที่ปกติของหน่วยงานที่เกี่ยวข้องในจังหวัดมหาสารคาม สามารถป้องกันควบคุมความรุนแรงของโรคที่จะเกิดต่อประชาชนได้อย่างมีประสิทธิภาพแล้ว2. สำนักงานสาธารณสุขจังหวัดมหาสารคามมีการเปิดศูนย์ปฏิบัติการเพื่อรองรับสถานการณ์ฉุกเฉิน กรณีอุบัติเหตุหมู่ในช่วงเทศกาลปีใหม่และสงกรานต์เป็นประจำทุกปี รวมถึงโรงพยาบาลสังกัดสานักงานสาธารณสุขจังหวัดมหาสารคามมีการฝึกซ้อมแผนตอบโต้ภาวะฉุกเฉิน กรณีอุบัติเหตุหมู่ทุกปี ดังนั้นบุคลากรที่เกี่ยวข้องมีความพร้อมในการดำเนินการตอบโต้ภาวะฉุกเฉินดังกล่าว3. สำนักงานสาธารณสุขจังหวัดมหาสารคามได้ดำเนินการซ้อมแผนตอบโต้โรคติดต่อทางระบบทางเดินหายใจ กรณีโรคไข้หวัดนกในปีงบประมาณ 2560 รวมถึงสำนักงานเขตสุขภาพที่ 7 ขอนแก่นได้ดำเนินการฝึกซ้อมแผนตอบโต้สถานการณ์ฉุกเฉินกรณีเกิดโรคติดต่อระบบทางเดินหายใจตะวันออกกลาง (MERS-CoV) ในระดับเขตของปีงบประมาณ 2561 เรียบร้อยแล้ว4. จังหวัดมหาสารคามมีโรงงานผลิตน้ำแข็งจำนวน 18 แห่ง และในปี 2560 พบอุบัติการณ์ การรั่วไหลของสารแอมโมเนียในอำเภอบรบือ ถึงแม้สถานการณ์โดยภาพรวมไม่รุนแรง แต่พบข้อจำกัดการดำเนินการของบุคลากรสาธารณสุขและหน่วยงานที่เกี่ยวข้อง หากไม่มีการเตรียมความพร้อมเพื่อรับมือกับสถานการณ์ดังกล่าว อาจจะส่งผลกระทบรุนแรงต่อสุขภาพประชาชน และสิ่งแวดล้อมในระยะยาวได้ ทั้งนี้ ในการฝึกซ้อมแผนตอบโต้สาธารณภัย ให้มีประสิทธิภาพ ประสิทธิผล จำเป็นต้องมีการ บูรณาการการดำเนินงานจากทุกภาคส่วนที่เกี่ยวข้อง สำนักงานสาธารณสุขจังหวัดมหาสารคามจึงกำหนดการฝึกซ้อมแผนตอบโต้สาธารณภัย กรณีสารเคมีรั่วไหล (แอมโมเนีย) จังหวัดมหาสารคามขึ้น โดยมีวัตถุประสงค์ เพื่อบูรณาการเตรียมความพร้อมระบบจัดการภาวะฉุกเฉินภายใต้ระบบบัญชาการเหตุการณ์ (Incidence Command System: ICS) |